اما بعد نحاول بحول الله عز وجل في هذا اللقاء المبارك ان نتابع بعض قواعد الدعوة الى الله عز وجل القواعد التي تفيدنا في العمل التطبيقي تنزيل ونحن ندعو الى الله سبحانه وتعالى
وذلك انه لابد لكل داعية من بعض القواعد كما ذكرنا من قبل لابد له من قواعد تعينه ينضبط اليها حتى يكون كلامه نافذا باذن الله عز وجل واصلا الى مبتغاه
وهذه القواعد منها ما هو ثابت ومنها ما هو متغير وسنقف كلامنا بحول الله عز وجل اليوم على ما هو ثابت. يعني ان الانسان تعاطى للدعوة الى الله سبحانه وتعالى ومشتاغل بالهم الدعوي والديني بصفة عامة خصو واحد المجموعة ديال القوانين
واحد المجموعة ديال اركان ديال العمل الدعوي تكون راسخة في الدين ديالو ثابتة في الراس ديالو يستعملها دائما او في بعض الاحيان وذلك انه هاد الأمور لي نسميوها القواعد الدعوية كاين فيها لي هو ثابت دائما غادي يلقاها قدامو محتاج ليها
وكاين اللي كيحتاجها مرة مرة حسب طبيعة هادوك الناس اللي كيتكلم معاهم حسب طبيعة العمل ديالهم او الثقافة ديالهم او البلاد اللي ساكنين او البيئة لي عايشين فيها كيختالفو ولكن بنادم كلو كيشتارك فواحد القضايا تلاتة على الأقل هادي غادي نركزو عليها وهذا هو لي مهم هداك المشترك لي يمكن لك تخاطب به العالم
الكلام ديالو كيوصل يمكن لك تخاطب به الانسان القريب والبعيد. يعني اي واحد في اي مستوى في اي مهنة في اي بيئة في اي مدينة الا وهو يمكن لك تخاطبو بهاد النوع ديال هاد الكلام هدا
هادي ثوابت الدعوة ثوابت ديالها بحال الاركان ديالها والاوتاد ديالها لي واقفة عليهم هاد الثوابت او القواعد قلنا تلاتة د الأشياء ثابتة المسألة لولى اننا نخاطبو انفسنا او نخاطبو الناس معنا فيما يتعلق بالجانب
وجود المسألة الوجودية وهاني غادي نشرحها ونبينها بحول الله عز وجل الأمر الثاني نخاطبو انفسنا ونخاطبو الناس معنا فيما يتعلق بإسلامية المسلم او بالصفة الإسلامية الصفة الإسلامية ديالو المسألة الثالثة والأخيرة نخاطبوه بالمنطق ديال المنافع والمضار او المصالح والمفاسد. هاد الأشياء بتلاتة كلشي الناس محتاجين ليهم
جميع بلدان العالم المسألة الاولى اللي هي الجانب الوجودي يعني علاش انت موجود؟ هادي ما كاينشاي اللي ما كتهموش هاد القضية هادي ولذلك يعني كيمكن لك دير موعظة في اي مكان تحرافلك تكلم فهاد الموضوع تقول اشنو قول اشنو قول ما لقيت ما تقول تكلم فهاد الموضوع غادي تصيب الهدف هذا الموضوع ديال
جميع الأماكن وجميع الأزمنة وجميع انواع ديال بنادم وجميع الجنسيات يكفي انك تعرف شي لغة اخرى تكلم فهاد الموضوع را غادي توصل ما عندوش علاقة هاد الموضوع بالخصوصيات البشرية ولا الجنسية ولا الإقليمية ولا الثقافية ما عندو حتى شي علاقة بالخصوصيات زعما
ان هاد الناس يصلح لهم هاد الكلام وهادو ما يصلاحش لهم هاد الكلام هاد الكلام هادا يصلح لجميع الناس ولذلك الله عز وجل كان كيخاطب به الناس كاملين الناس كاملين
المسألة الوجودية كتعني كيما قلنا علاش انا موجود او علاش نتا موجود؟ يعني الهدف من الوجود ديالك او من الخلقة ديالك فملي كنبداو نتكلمو فهاد الموضوع كيكون الكلام كلو داير ورايج حول العلة ديال وجود الإنسان فالكرة الأرضية واش هو
الوجود ديالو غير عبث ولا لواحد الغاية مرسومة معينة ثم واش هو غادي يعيش ابدا ولا لابد غتجي واحد الوقت يموت فيها؟ فهاد المعاني كلها تخلي الإنسان يتشوق يعرف فعلا النتائج ديال الكلام كيتشوق يتابعوه حتى للنهاية ديالو لأنه هو فنفسو واخا عمرو ما تكلم بالكلام ديالو فنفسو كيطرح
الأسئلة هادي وحتى لما كيطرحهاش كتكون غير مغطية نتا كتنبشها وهي تنوض تبقى تجي للبال هادي مسألة فطرية فبنادم طبيعية خلقها الله فالانسان وهو ان انه الانسان كيخصو يعرف وكيبغي يعرف المآل ديالو يعني المصير ديالو من بعد علاش؟ لأنه الإنسان سبحان الله العظيم التركيبة ديالو فيها
جوج ديال الأنواع مركب من جوج د الأنواع وهاد جوج د الأنواع متناقضين متنافرين وحدة ضد لخرى النوع اللول هو البدن ديالو الطين لي تخلق منو والجانب والروح ضد الطين. متناقضين متنافرين. علاش؟ لأنه الطين فاني. يعني ينتهي. فاني كيفنى. والروح
خالد مكيفناش فإذا بما انه فيه هاد جوج دالنواع هكدا متنافرين لأننا حنا حنا فالحياة الدنيا لي باين لينا وكنحسو بيه ونشعرو بيه هو الجانب الطيني ديالنا هو البدن ديالنا
لأن هاد الدنيا دنيا الطبيعة ديالها حيوانية يعني بنادم كياكل ويشرب وينعس الطبيعة ديالها حيوانية والآخرة الطبيعة ديالها ماشي حيوان الأخيرة الطبيعة ديالها روحانية فإذا الإنسان ها هو عايش فالطبيعة الحيوانية ديال الدنيا كياكل ويشرب ويخدم ويتمتع ويتزوج الى اخره
حيوانية عند البهايم كاملين ولكن ماشي من عند هادشي الروح مكيناش فيه راه كاين داكشي باش حي كون مكانت فيه يموت هاديك الروح الناس يا اما راها مغطية عندهم بداك التراب ديال الطين يا اما انها فايقة والمهمة ديال الدعوة تفيق الروح فالانسان
ملي تفيق فيه الروح كيولي عندو واحد القلق شنو هو هاد القلق هو الروح محب للخلود لأن الطبيعة ديالو هي الخلود ماشي الموت ماشي الفناء كيبدا يقلب على وكيبدا يعني عايش فواحد القلق من كون البدن غادي يموت غادي يفنى اذن كيبغي فعلا يلقى اجوبة اللي تعطيه
اطمئنان بأنه مغاديش يفنى وخا غادي يموت وانه الموت بالنسبة اليه مكتعنيش نهاية الحياة بل هي استئناف وتجديد الحياة الأخرى ولذلك المنطق الإيماني مقبول عند الإنسان واخا يكفر واخا يلحد يدير لي بغا المنطق الإيماني بصفة عامة مقبول وعندو القبول
خاص غير لي يعرف يوصلو لا اقل ولا اكثر اذن من بين الأشياء لي تساعدك باش توصلو فعلا للمنطق الإيماني لي توصلو للناس هادي هاد القضية ديال الوجود علاش حنا موجودين
والحياة ديالنا والغاية ديالنا واخا تشوف بنادم بارك قدامك بحال حجرة كاع ما كيتحرك را داكشي لداخل فيه كيتحرك هادشي ديال الدين يلمس هاد الأشياء داير بحال الشتا كطيح الشتا وكتبان لك ما تغير والو كدوز واحد تلتيام ولا ربعيام ولا سيمانة
فلرض بدات تنبت بديك الشتا ديال شحال هادي فلذلك حتى بنادم كطيح عليه الشتا وسير كتقدر ما يبان لك والو ديك الساعة كيقدر يبان ولكن واخا مايبان فيه والو غادي يعطي النتيجة من بعد الا من
كتب الله عليه الضلالة هذا مكيهمكشاي ولكن واحد الخير كبير في الأمة الإسلامية انها كتقبل الخير المنطق ديال الخير لأن امة مسلمة في نهاية المطاف فإذن ملي كتجبد هاد العنصر هذا ديال الوجود ديال بنادم والمصير ديالو
تكون شديتلو فواحد العروة واحد يعني الجانب منو لي صحيح كتزلزلو وخا يكون الكلام ديالك بسيط بأي لغة بالدارجة بالشلحة باش ما كان راك غادي تأتر بإذن الله عز وجل واحد المستوى معين ديال التأثير
وبهاد الاسلوب كم من امي امي وعض واحد اكثر منه في العلم وجبدلو غير هادي كيزلزلو وكيخليه بلا نعاس هادي كيحكيو عليها السابقين حكايات حكايات وشفنا فيها تجارب علاش؟ لأنه هاد القضية حتى واحد ما كبر منها القضية ديال الموت والوجود حتى واحد ما كبر منها تقرا حتى تشبع وكتبقا قضية الموت الموجود فوق منها
ما كيكونش قضية القراية والثقافة والعلم شي حاجة اللي واحد خير من لاخر فهاد المسألة حتى واحد ما خير من لاخر اللي خير من لاخر هو اللي خدام مزيان ان اكرمكم عند الله اتقاكم
هاد السياق اتقاكم ماشي اعلى منكم ولا افقهكم فهاد النقطة بالضبط والتقوى كيمكن لإنسان امي يحصل منها اشياء كثيرة ومراتب كثيرة اللي الإنسان العالم ما حصلهاش منها القضية ديال التقوى انما هي تتعلق بخشية الله
بالغيب كتخاف اله بالغيب وهذا ما محتاجش للقراية. محتاج انك تحرك في الإنسان هاد الجانب الوجودي ديالو. علاش هو كاين له الخشية والخشوع والتقوى اذن هادي النقطة اللولة هادي ركن من اركان الدعوة الثابتة
هادي قاعدة مستقرة مستمرة دائما يمكن لك ديرها مقدمة لكلامك لي باغي تكلم عليه يمكن تختم بها يمكن ديرها هي الموضوع الرئيسي ديال كلامك فينما خدمت بها توصل بإذن الله عز وجل
وهادي من الأشياء اللي الأمة الآن خصها تحرك فيها ان كان شوف شي جزئية من الجزئيات ولكن هادي هي هادي قاعدة كبيرة اساسية في الكلام والخطاب الديني ديالنا النقطة التانية هي الصفة الاسلامية
لأن ملي تكلمنا على القضية الوجودية ديال الوجود ديالنا فالدنيا مازال ما وصلنا الإسلام حنا كانتكلموا غير عالوجود حياة الموت الخلود والفناء ماكانتكلموش عالإسلام ديك الساعة بالتفاصيل ديالو لأن شنو هو الإسلام؟ هو الصلاة والصيام والزكاة هي الأعمال
اذن كنجيو عاود للإسلام هادي نقطة ثابتة حتى هي لأن كنتكلمو مع المسلمين وحتى ايلا تكلمنا مع الكفار خصنا الإسلام ماشي يآمن ويبقى في الهواء خصو يآمن ويدخل للدين والا راه بقى في الخلا الإسلام الصفة الإسلامية شي حاجة اللي هي اساسية الناس الآن ماواعيينش بالمعنى ديال كونهم
راه خصنا نفيقو هاد المعنى في الناس نفيقوه فنفوسنا ونفيقوه فغيرنا كيقولو مسلمين وكفى يعني مسلمين بحال داك الشكل ديال الوراثة دالحالة المدنية فلان بن فلان وكفا لقى الناس هاكا هو هكا وهدا ماشي معقول نهائيا وماشي هدا هو الاسلام في الحقيقة
الجوهرة ديالو الإسلام هو واحد الوعي بالإنتماء لدين معين والوعي زعما كتفهم بأنك نتا من واحد الدين معين كتحس بلي راك القلب ديالك ديالك كيجري فيه هداك الدين ولو ان هاد المعنى حصل للناس لي كون لقيت الجوامع ديال المغرب مكافيينش الناس فجميع الاوقات وجميع الحالات ولي كون لقيت
مفاسد المناكر مكيناش في البلاد وجود المناكر والمفاسد بالأشكال ديالها المرعبة والرهيبة دالة على ان الناس مامدوقينش اش هو الإسلام عارفين عارفينو معرفة عامة وصافي محاسينش بيه مكيجريش فالقلب ديالهم وفالدم ديالهم ولذلك خصنا نفيقو هاد المعنى هدا يعني الناس را حنا
مسلمين والمسلمين هاش كيقتضي راه ماشي معقول مسلم مكيصليش راه ممقبولاش مكيناش مكيناش في المنطق ديال الدين وخصنا نفهمو ونفهمو الناس بأنه راه انحراف على الإسلام يكون الإنسان مكيصليش في الإسلام
او ما كيزكيش او ما كيصومش او ما حجشاي او عندو القدرة بش احج يعني اركان الإسلام بصفة عامة اللي كتسمى امهات الفضائل وما يتفرعون الفروع ديال امهات الفضائل بحال الأمانة مثلا
من مقتضيات الصلاة الأمانة لي كيصلي ومفيهش الأمانة صلاتو ناقصة لأن من مقتضيات الصلاة الأمانة الأمانة والبر والإحسان والخير كلشي هداكشي كيتسمى من مقتضيات الصلاة من معاني الصلاة من معنى من معاني الصلاة ان الصلاة تنهى عن الفحشاء والمنكر اذن كون الانسان
مسلم خصها يعني تحقق فعلا ونخدمو باش يتحقق داكشي اللي قدرنا نخدمو فيه اذا يوعى الانسان بانه موجود باش يؤدي دور في الدنيا معنى الوجود موجود لاش؟ يؤدي واحد الدور رسالي يعني عندو رسالة في الحياة ماشي غير موجود باش ياكل ويشرب بحال البهيمة حتى يموت هادي ديال البهايم ولكن بنادم
موجود باش يؤدي واحد الدور فالحياة ديالو دور عالي ورفيع ثم هو موجود بعد ذلك بصفتو مسلم اذن خصو يحقق الصفة الإسلامية فيه ويراقب الإسلام ويراقب نفسه. واش بحال بحال ولا كاين فرق كبير
الى كاين فرق كبير قلب على الفرق بينو وبين الإسلام والإسلام بسيط ماشي شي حاجة مايعة تالفة قال فأخبرني عن الإسلام قال ان تشهد ان لا اله الا الله وان محمد رسول الله وتقيم الصلاة
وتؤتي الزكاة وتصوم رمضان وتحج البيت ان استطعت اليه سبيلا. هذا الاسلام وله فروع عنده واحد الاشياء ممتدة عليه حنا قلنا الصلاة ما زال من المعاني الخير والإحسان والبر والأمانة وكذا وكذا الى اخره
كل حاجة عندها معنى من المعاني ديالها اللي كتفرع عليها يتابع الإنسان اذن المعاني ديال الإسلام يتابعها ويحققها فنفسو وفالناس ويخدم عليها باش ترجع لأن ضاعت في اغلب احوالها واكثر اشكالها
النقطة الثالثة والأخيرة لي خصها تكون مضمون ديال الخطاب ديالنا الكلام ديالنا خصها تحضر فيه هي قضية المنافع والمضار او الخير والشر هي التالتة كنرتبوها هادشي راه مرتب يعني كل وحدة اللي رقم واحد راه واحد وتنين راه تنين وتلاتة تلاتة واللي تلاتة متصلاحش تكون اتنين ولا تكون واحد
قضية المنافع والمضار يعني المنافع ديال بنادم لي حاجة لي كتنفعو والحاجة لي كضرو هذا منطق خصنا نتكلمو به مع الناس تا هو علاش؟ لأن بنادم كيقلب على اللي تنفعو
بطبيعتو وكيخاف مني كضرو خصو يفهم بأن الدين راه كينفعو وبأن قلة الدين راها كضرو ماشي غير في المعنى ديال الآخرة لا معنى ديال الآخرة هو الإسلام تكلمنا عليه هادي في
ديال الدنيا يعني كون الخمر مثلا مضرة للبدن خصو يفهم هادشي كتزيدولو على المعنى الوجودي والمعنى ديال الإسلام الصفة الإسلامية وتزيدو هادي لا راه الدين ماجاش غير باش تعيش به في الاخرة وكذا جا الدين باش تعيش به حتى في الدنيا
وان جميع اشكال الفساد من خمر وزنا وعري وكل الاشكال والخيانة الزندقة والإلحاد كل الأنواع ديال الفساد المتضرر الأول منها هو اللي فيه هداك بنادم اللي فيه هو المتضرر رقم واحد بها
كيضرر بها هو والمحيط ديالو اذن هذا من من الحمق ومن قلة العقل انه الانسان يكون غادي فهاد الاتجاه الانسان كينتاحر ببطء ثم ملي كيدين راه كيكتسب مصالح في الدنيا من قبل الاخرة عندو سكينة
ديال النفس عندو راحة عندها طمأنينة عندو توازن ديال الشخصية ديالو مقاد ومرتاح طيح عليه حجرة مدير لو والو يعني كنقصد حجرة من المصائب عافانا الله واياكم كيبقى ثابت لأنه مرتبط بالإيمان بالله عز وجل مرتبط بالإيمان بالقضاء والقدر مرتبط بأنه ما ضرو الا اللي ربي تعالى كتبها عليه وما
فيه من المنافع الا اللي ربي تعالى كتبهالو كيرتاح كيحصلو واحد النوع ديال الراحة كنوجدو مثلا قلة الايمان في اوروبا عند النصارى بصفة عامة وحتى عند المسلمين اللي كيشبهو النصارى في الطبيعة ديالهم عندهم الظاهرة ديال قلة النعاس منتشرة بزاف
كينعسو بالكينة كل الكينة الاولى ما يديهش النعاس عاود ياكل الكينة التانية ما يديهش النعاس التالتة ما يديهش النعاس الرابعة الخامسة كيموت بالكينا عداد وقع لهم هاد المصيبة هادي ديال هاد الكناية
كيبدا ياكل الكينة الكينة حتى كيتسمم بديك الكينة وكيموت بينما كتشوف الإنسان المسلم راه مليوح فالزنقة غير يكفي انه جيوبو يكونوا مقلوبين ما عندو والو ونعاس كينعس بنادم المسلم فالكار وكينعس
فينما لقيتو تلقاه ناعس رغم انه يعني الدين او التدين ديالو ضعيف غير ديك البركة ديال الايمان فداك الشكل المشوه المعول كتكفي باش تعطيه واحد الحقنة بحال واحد ليبرا ديال السكينة والراحة والطمأنينة
بين الطبيعة ديال المجتمع الإسلامي بهاد الشكل المعوج والمجتمع الغربي بصفة عامة باقي ندكر مزيان كنت فواحد البلاد عربية سودان وجا واحد الامريكي مسلم لتما كان شي مؤتمر تما وجا وخرج وجاب الناس السودانيين ناعسين في الزنقة لانه بلاد ديال الحرارة هوما كينعسو بزاف
بحال الصحراوي ينعسو في السطوحا وينعسو والو غير كيفرش قندورة ولا عباية وتجبد فوقها وهو ناعس هو جا كانت فشي يعني داك المؤتمر فيه بحال الدوا بحال شي دراسات وداكشي ملي جينا لواحد
يعني دول او الحلقة من الحلقات ديال المؤتمر شتي هو الكلمة قالهم درت فالشوارع ديال العاصمة الخرطوم بنادم ناعس فينما لقيتو واحد وانا ندور ما سمعتشاي الصوت ديال الطوموبيل ديال البوليس غادية كتغوت قال لو فنيويورك مثلا كل ثانية اسمع واك واك واك واك يعني
الدنيا فإرهاب وخطر وطوارئ ربعة وعشرين ساعة على ربعة وعشرين ساعة وفأي وقت من اوقات الليل معندوش الأمن معندوش الطمأنينة معندوش الساكنة بقلة الدين السودانيين مزاليط معندهم مياكلو يعني كاع داكشي لي متوفر فأمريكا ناقص عند السودان
السوداني عندهم حاجة وحدة مسلمين صافي وهذا يعني في البلاد العربية والاسلامية كلها الحمد لله اذن هاد المنطق هذا راه مفيد جدا باش نحييوه في نفوسنا ونحيوه في الناس. راه الدين عندنا فيه منفعة وعندنا فيه مصلحة
نبنيو بيه الأسر ديالنا والأعمال التجارية ديالنا والوظائف ديالنا كلشي تبني على الدين كترتاح ويرتاح لي عايش معاك فاذا هاد تلاتة ديال الامور قواعد ثلاثة بهاد الشكل خصها تكون يعني ثابتة حاضرة في الخطاب ديالنا الدعوي
باش كيتكون عندو ثمارة ويكون عندو تأثير ماشي ضروري يعني العبارات تكون بهاد الضبط هادا ولا انا قلت العبارات والكلمات ماشي ضروري ولكن دوزو فالكلام ديالك بشكل او بآخر باش كتستاطع بإذن الله عز وجل تحدت واحد التأثير فالمتلقي لأنك كتخاطبو
لب ديال المسائل لي هو عندو نقص فيها. او مكاينش لي معندوش نقص فيها. هادي دائما فيها النقص. المسألة الوجودية يعني يعني داك التفكر ديال الإنسان في الحياة والموت بنادم محتاج لو ديما حتى يموت ديما محتاجين لهاد الكلام وديما محتاجين لهاد المعنى ولذلك لقينا القرآن
غلب الصور والآيات والأساليب كيركزو على هاد القضية هادي بالضبط قضية الحياة الموت الآخرة. من سورة الفاتحة حتى قل اعوذ برب الناس. ممتد هاد المعنى طول القرآن الكريم. اي انه محتاج لو بنادم قاري ما قاري
تاجر او متقي صالح او طالح. واخا يوصل بنادم في الصلاح والتقوى والفلاح قداش ما يبغي يوصل دايما محتاج لهادشي. التذكرة الاخروية تذكرة بالآخرة بالموت والحياة والمصير هي اللي كنسميوها المسألة الوجودية الإنسان مسلما كان او لم يكن مسلما في حاجة دائمة مستمرة الى هاد المعنى
بأي شكل قدرت والإسلام حتى واحد ما يقولك انا كملت الإسلام عندي كمل الصلاة دايما محتاج تبقى تحسن وتصحح فيها الصلاة دائما محتاجين نصححو ونحسنو نرقيو ونجددو كل الأعمال ديال الإسلام الصلاة الصيام الزكاة الحج دايما كتحس بأنه خصك تزيد وخصك تزيد تحك هداكشي وتصقلو مزيان
وكذلك المنافع تا واحد ما كيشبع منها عمر شي واحد ما يقول لك راني شبعت من فلوس الدنيا ولا من الراحة ديال الدنيا والمنافع الدنيوية حتى واحد ما كيشبع منها
لو كان لابن ادم واد من ذهب ابتغى اليه ثانية ولو كان له واديان لابتغى اليهما ثالثا ولا يملأ جوف ابن ادم الا التراب طبيعة ديال بنادم انه طماع هكاك خلق الله
انه لحب الخير لشديد. الخير كيفما كان كل انواع الخير. خير المال وخير ولدي وخير الطعام والشراب وخير السكن خير الدنيا كلو بنادم مجبول ومطبوع عالمحبة ديالو حب الخير شهيد. يعني هو معترف بداكشي وما يمكنش ينكرو. اللي نكرو كداب. اذا كتلقى بأن هاد
الخطاب هاد الكلام هذا متجدد ديما جديد عمرو ميقولك ايوا هادشي قديم لا ديما جديد هادشي هدا ديما جديد لأنه بنادم ديما خاصو هاد الكلام هدا فإذا الموعظة احد امرين يا اما انك كيكون يعني القضية ديالك هنا بالضبط او شي حاجة اللي كتعلق بها الى هنا بالضبط را كتكلم بهاد
ولا شي حاجة كتعلق بها بحالاش مثلا بحال لاحضت واحد الانحراف فواحد وضع معين وبغيت دير معينة فداك الانحراف بالضبط مثلا لقينا واحد قوم اسرة او مؤسسة ولا كذا فيها واحد المشكل ديني جزئي سرقة او
تهاون ما يمكنلكش تجي لهداك المرض بالضبط وتبدا تكلم عليه بوحدو ما يوصلش وما يعطيش النتيجة باش تكلم عليه تكلم على هاد الأمور لي دازت عل الأقل وحدة فيهم باش دوز الخطاب ديالك لاخر باش يوصل لأنه القلب لي ينحرف علاش انحرف
منحرف الا لأنه تغبر بقلة التدكير تتجي نتا وتكلم معاه على واحد الصلاح جزئي ما يسمع لكش خصك تشطبو بعدا من ديك الغبرة باش تشطبو بديك الغبرة تحيي فيه هاد الأركان بتلاتة
كل وحدة فيهم تعاود تجدد القابلية ديالو للسماع كتجدد القدرة ديالو على التقاط معاني الخير. ملي كتجدد فيه ديك القدرة وكتأكد بلي راه ولى يلتقط كتصيفط لو ديك الساعة الكلام وبإذن الله تما يعطي الثمارة ديالو ويعطي النتيجة ديالو
مازال كندكر واحد المثال من الأمثلة العجيبة كنت قلتها للإخوان من قبل فمصر فمدة هادي كنت قريتها فواحد الكتاب كانوا شي ناس صالحين كيتحاكمو من المحكمة هادشي فتاريخ قديم يعني
اربعينات المحكمة وجا المحامي المحامي هادا يقولو لو سعيد رمضان كان جا للمغرب رحمه الله رحمه الله سويسرا ماشي سعيد رمضان البوطي واحد اخر مصري. جا هو المحامي. ما دارش المرافعة ديالو بشكل قانوني بداك الشكل اللي يعني هادو ما داروش والقانون كيقول
وهادوك تعديتو عليهم وها الفصل لا ما نتكلمش كاع فهاد الموضوع ولا يتكلم عالآخرة بحالا كيدير الدرس فالجامع كانوا شي ناس تما صالحين في المحكمة حباب وقراب ديال دوك الناس لي كيتحاكمو بداو كيتقطعو كيقولو وا هاد المحامي هدا واش مخربق؟ شو حنا في الجامع راه يدير موعظة خصو يدير المرافعة ديالو ا صاحبي
الوقت لي راه كيضيع هادشي لي فهمو هوما وهو كيدير هو فالحقيقة كاين كيشطب القلب ديال القاضي باش يستقبل بعد ذلك نرفع الجلسة ثم من بعد حكم على المتهمين بالبراءة وقدم استقالتو من القضاء وانخرط مع ديك الجمعية ديال دوك المتهمين هدا هو
مستشار ديال المحكمة امن الدولة ديال مصر فصار واحدا من الاسلاميين دياول مصر. بسبب مرافعة وحدة ديال سعيد رمضان الله يرحمو فإذا كنقول هاد الخطاب اللي كيمس عروق ديال القلب وكيحيي ويفيق داك العنصر لاخر اللي قلنا مركب فينا هو
الروح كتقوى الروح على البدن وينتصر حينئذ المؤمن للجانب الروحي على حساب الجانب المادي او الطين منه وذلك او الباب الواسع للتوبة الى الله عز وجل اقول قولي هذا واستغفر الله لي ولكم والسلام عليكم ورحمة الله
اولا بعدا نتكلمو على القضية ديال كون يعني واش الإنسان الأمي الجاهل قادر يتكلم فهاد الموضوعات حنا قلنا نعم قادر يتكلم فهاد الموضوعات ولكن كيمكن يعطي نتائج سيئة ماشي لسبب انه كيتكلم فهاد الموضوعات لا بسبب انه مكيطبقش
قواعد مزيان وانه كيخرج على الموضوع ديالو هذا هو السبب الرئيسي فهاد الانحراف اللي كيوقع وانا نقولك اشنو كاين بإذن الله اولا كاين عندنا القضية الاولى وهي انه كيف يكون قادر يتكلم فهادشي هادشي ماشي
ماشي قراية. الموت ماشي قراية الموت حقيقة وجودية يعني كلشي الناس عندو اليقين بأنه غادي يموت وكلشي الناس كيعرف الموت من حيث انها منظر كيشوفو دائما وكلشي الناس خايف من الموت كل هاد المعاني كاينة وما كاينش اللي يقول لك ما خايفش كاع مية فالمية من الموت ما كاينش لا وجود له
كلشي الناس خايفين من الموت ولو كان هذا الرجل ورعا صالحا الله تعالى فشي حديت قدسي دكرو سيدنا محمد عليه الصلاة والسلام المعنى ديالو انه يقول الله تعالى فيه ما ترددت في شيء ترددي في قبض نفس عبدي المؤمن هو يكره الموت وانا اكره مساءته
هذا العبد المؤمن الصالح الوارع هو كيكره الموت وربي تعالى مباغيش يآديه ولكن خصو يموت لأنه قدر سيدنا موسى في الحديث الصحيح جا عندو ملاك الموت جمع معاه بطرشة يعني هادي فترة فبنادم. علاش هادشي فيطرة بنادم ؟ حنا قلنا علاش ؟ لأن فيه الجانب الروحي الروح خالدة ما كتبغيش الموت. البدن
خصو يموت ولكن بما ان البدن فيه الروح والروح مخصوش يموت هداك الجانب الروحي فيك كيتور مباغيش نموت فإدن هدا مستوي بنادم ما عندوش علاقة بالقراية هادشي غير جبد هاد الموضوع قضية الموت بوجود الحياة بنادم كيتأثر
كيتأتر يعني بدرجات مختلفة واخا يكون الواعظ مقاريش غير يتكلم فهاد الموضوع كتلقا لي قاري جالس حداه يعني بدات عندو كيمكن داك الدرس بالألفاظ وبالشكل لي راه يديرو الأمي ماشي هو لي راه كيأتر مباشرة فنفس داك القاري لا كيمكن توقع واحد الظاهرة وهو
يجبد الموضوع لاخر كيبدا يدير الدرس فراسو. هداك لي قاري كيبدا يجبد الموضوع فراسو. ويدير الأسئلة لراسو خدام مع راسو ولكن شكون السبب؟ لي جبد الموضوع اذا هادي قضية ديال الموت والحياة والطبيعة ديال الوجود ديال الإنسان في الأرض القضية الأخرى الإسلام الإسلام هو اللي كيسميوه العلماء المعلوم من الدين بالضرورة
من الناس بضرورة الشهادتين في الإسلام ضرورة الصلاة في الإسلام والزكاة والصيام والحج متساوي هذا كيسميوه ما لا يسع المسلم جهله يعني بصفتك مسلم ما عندكش الحق ما تعرفوش. ماشي بصفتك قاري لا بصفتك مسلم. والديك ملي ينبت الولد في البيئة ديالو في الأسرة وهو صغير صافي هادشي كيتعلمو مع الكلام
على اللغة فيما يتعلم الدارجة ويتعلم الكلام باش كيعيش ويتعلم ياكل ويتعلم ينعس ويدير جميع الأمور الحياة ديالو وكيتعلم هادشي هادا هادا ماكيتعلموهش الناس فالقراية سير لواحد عمرو ما وطى فالمدرسة غادي تلقاه كيعرف هادشي هادا وكيعرف الخير وكيعرف الشر
كيعرف منطق الخير اش هو؟ منطق الشر اش هو واي حاجة قولو هادي حقو ولا باطل نقولك اودي هادي باطل ولا يقولك هادي حق فالأمور الكبيرة كيتسمى امهات الفضائل وامهات الرذائل العلم بها مستوي لدى الناس لأن داير بحال الشتا ملي كطيح
تا العمى كيحس بها ها كطيحلو فوق ضهرو واحد الحاجة اللي عامة فالناس كاملين القضية ديال المنفعة والمفسدة هادي قضية فطرية هادي يعني انسانية فالانسان الله تعالى لما تكلم عليها تكلم على الانسان ماشي على المسلم
كما قال الله عز وجل وتحبون المال حبا جما. كاملين ما كانش كيتكلم على المسلمين على بنادم كاع كامل. فاذن فبنادم تقولو هادي كضرك وهادي كتنفعك كيقلب على اللي كتنفعو وكيرد البال ملي ضرو فيقو بيها
ثم يعني هاد الأمور ديال السكينة والراحة والطمأنينة شحال من واحد قاري كيشوفها فواحد ماقاري كيلقاه مهني ومرتاح كيغبطو كيحسدو كيقول يعني الراحة والدنيا يعني كتلقاه مجموعة فيه شحال من بلية من بلد الدنيا مقاريش وما عندو فلوس بلايا الدنيا كاملة مجموعة فيه
اش عندو عندو الإيمان بداكشي الأمي العامي اذن هذا خطاب خدام حتى هو مع جميع الناس. علاش ما كينجحش في بعض الحالات؟ ما كينجحش في بعض الحالات هو ملي كيولي الواعظ لي ما قاريش
الشغل كيبدا يسحابلو كيغلط فراسو كيسحابلو راه قاري كيبدا يتحول من واعظ امي الواعظ المثقف ولا الواعظ علي ويبدا يدير الشغل اللي ماشي شغلو كره عباد الله فيه نكره عباد الله في الدين ونكره عباد الله في الموعظة مدخلش في الموضوع لي ماشي سوقك
واحد النهار باقي ندكر هادي مشاهد عديدة متواترة شفتها باقي ندكر كنت فواحد المدينة من قبل المحمدية وواحد دخل يدير الناس الموعظة فواحد الليلة اول حاجة بدا بها بدا الكارو حرام واحد العدد ديال الناس مسطرين حداه كيدخنو
ما مشاش يشطب القلب بعدا كيما قلنا كيما دار داك المحامي. مشى للقارو نيشان حرام. او بقينا نديرو ركن التعارف دفلان نتا فلان نتا قال لواحد انا عبد النبي. قال لو يا اخي هاد الإسم حرام
هادي سميتها قلة الادب وقلة الحيا بعدا ها واحد ثانيا كتزيد تغلقو هو مزكرم كتزيد طرقو. باش عمرو ميتحللك وسبحان الله تم دار فيه واحد المعلم معلم مقاريش الدين المعلم كيقري الحروف قالو الفقيه الكارو حرام باش حرام؟ بدا يخربق؟ بدا يخربق صافي لأنه باش حرام خصك علم صحيح ماشي ساهل بالمعقول
واعرة ما واعراش ما يجيش واحد العالم صحيح قد الجبل هو الإمام الشوكاني ويقول لينا الكارو حلال ما يغلطش فيها ما غلط فيها الشوكاني الا لأنها ولي حرمها من العلماء بحال القرضاوي محرمها الا بشق النفس يعني الاستدلال عليها باش تجيب الدليل على ان حرام صنعها صنعها حرفة اذن لي الواعظ
كيدخل فالشبوط اللي ماشي شغلو غادي يكره عباد الله فالموعظة يكره عباد الله فعلا في موعظة فإذا انت كدير موعظة في الموت كدير موعظة في الحياة كدير في موعظة ان الإنسان مخلقوش ربي باش يبدا يلعب بقا تما
ماتجبدشي الفتوى الصنعة ديال ماليها اودي سمح ليا انا غير كندكر نفسي او كندكركم هاد القضية نسولو عليها العلماء انا ماشي علي وكتسلك وكتواضع لدوك الناس والناس يزيدو يحبوك ويقبلو كلامك فراه الغلط الكبير والمشكل الكبير لي كيوقع في الجهال لما يديرو
انهم كيبداو يدخلوا فالشغل اللي ماشي شغلهم الشيطان سنستدرجهم من حيث لا يعلمون كيجي الشيطان باغي يخسر لو شغلو اش كيديرلو كيبدا ينفخو قولو شوف الناس تصنتو ليك ايوا راك واقيلا لا فقيه نيت بصح ويبداو مرافقين هو ماشي فقيه وكيبدا يدير الشغل ديال الفقيه را هادي هي المشكلة الكبيرة لي عند الوعاظ
نعرفو الناس كاين اللي بعقلو وكيدير الموعظة ويحبس فيها وكاين اللي كيغلط كيرد راسو فقيه كيكرهو الناس والله اعلم اللولة يكون صالح هادي ضرورية ضرورية منقولوش ورع ورع بزاف عليه
ماشي زعما بزاف علينا يمكن يكون لأن كاين الورع وكاين التقوى. الورع شي حاجة كبيرة التقوى هو المعدل التقوى خصو يحصلو الإنسان اجتناب الكبائر هذا هو التقوى. اجتناب الكبائر والورع هو اجتناب الشبهات
الصالحين كيقولو اني اضاع اني اترك عفوا بيني وبين الحرام سترة من الحلال ولا احرمها بحال الحرام مثلا راه هو من داك حيت لهيه انا ندير واحد تلاتة ميترو بيني وبين داك الحيط منزطمش فيها. هاد تلاتة ميترو لي بيني وبين الحيط حلال ولكن مندوزش فيها لأن كنخاف نوصل لحدا الحرام
غانطيح فيه كانراعي حول الحمى يوشك ان يقع فيه كاتجي وكاتقولو اودي شوف رد بالك هاد الخفت راه هو الفاصل بين النار والجنة اسيدي انا باغي نمشي غير فوق هاد الخط
اذن هذا انه كيكون مضطر حينئذ لالتزام التقوى يعني اش هي التقوى؟ كيرد البال يحضي راسو فإذن التقوى ضروري مناقشوهش كاع والورع بنادم يجتاهدلو يعني يدير النية ديالو وربي تعالى يكمل علينا وعليكم كاملين باش الإنسان يحصل فعلا هاد المعنى ديال الورع
طيب اذن بعد التقوى هذا شرط انسان يأتي المنكرات بوعد الناس هذا غير معقول اطلاقا تما ما عليه الا الدمار هو والاعمال ديالو والعياذ بالله الأمر الثاني ديال يعني الثقافة
اول شيء خصو يتعلم لو شي بركة د القرآن وشي بركة الحديث قبل ما نجي نقرا الكتب وخا غير ايات قليلة غير شي سور قليلة ولا ايات قليلة راه يخدم بها حياتو كاملة قداش ما بقى لو الوقت وقد يزيد شوية
را اللي حافظ قل هو الله احد راه يدير بها الموعظة حياتو كاملة وما تساليش قل هو الله احد وما تسالوش الموعظة ديالو الى كانت عندو النية الصالحة راه كل مرة ربي تعالى يفتح عليه ببركات من بركات قل هو الله احد وقداش ما زاد ما عندو الا الفضل شوية ديال الحديث هاديك الأربعين النووية راها
فيه حتى يموت حتى يموت حياتو كاملة الأربعين النووية هي كدا وربعين حديد بجوج وريقات لا اقل ولا اكثر اذن هذا حد ادنى كافي وزيادة المجال ديال العلم. واللي ربي تعالى فقه وعاود فالعربية وعندو وقت شوية مرة مرة وقرا مرة مرة شي كتاب ولا شي حاجة راه مزيان. قداش ما زدت تعطي اكتر
الحمام تا هو الى ماكلة مايقدر يزق ولادو لابد مرة مرة ياكل المسألة الأخيرة لا يتدخل فيما يعني هي هادي لي كنا يدخل في الحاجة لي ماشي سوقو ولا مجبدهاشاي المقام ولي ميعرفلهاش لي معرفلهاش ميدخلش فيها طلاقا
اي والله اعلم واخا متافقين هو فرق دابا الخوف من الموت ماشي هو فيه جوج ديال الامور كاين الخوف من الموت من حيث يموت والخوف من ما بعد الموت الخوف مما بعد الموت الإنسان الصالح
كيغلب الرجا فالله يغلب الرجاء في الله عندو الخوف هو الرجاء كيبدا خايف لأنه ما يطمئن مزيان تيحط رجلو فالجنة فإذن كيبقى يخاف من جهنم ما حدو ما ضمن الجنة كيخاف من جهنم
ولكن انا عند ظن عبدي بي الا ظنيت في الله الخير ما عندك غير الخير فدايما الرجا في الله غالب في الدين هذا فيما بعد الموت ولكن الموت كحداث هو اللي
انا قبيلة ما نتكلمش على ما بعد الموت. لأن مني نتكلمو على الكفار ما يمكنش الكف تقولو الجنة. هو ما عندو جنة ما كيآمنش بها كاع. ولكن يآمن بالموت بسيف عليه امن بالموت. لأن غادي يجي فواحد النهار. فالموت
انا ولد قبيلة مشترك ما كاينش اللي ما غاديش يموت وما كاينش اللي ما عارفهاش وماشي ما عارفهاش ما عندوش اليقين بها كلشي البشر عندو اليقين هادا هو اليقين اللي مقادين فيه
كاملين اليقين ديال الموت كلشي غيموت هادي غير الموت كونك غادي تحول من عالم العالم وهاد البدني ولي تراب هادي مكاينش لي مكيخافش منها لي قال مكيخافش منها كيكدب على راسو كلشي كيخاف منها
واحد الحالة حالة وجودية غريبة يعني كتزلزل بنادم بنادم ولف هنا حياة وولف وليدات وولف حباب وولف خوت على سيدنا محمد ما بكاش على سيدنا ابراهيم ولدو الموت كان كيقول النبي صلى الله عليه وسلم اللهم هون علي سكرات الموت وان للموت لسكرات وبنتو كتبكي حداه وهذا سيد الاولين والاخرين
ولكن ما رفدشاي الهم لداكشي اللي مور الموت كتقولو بنت وا كرباه عليك يا ابتاه كيقول له ولا كرب على ابيك بعد اليوم غير دابا البصلة هي هادي دابا غي دوز هادي راني تهنيت فالموت اذن كحدث مشكل
واعر. نطلبو الله تعالى يسهل علينا وعليكم. المسلمين اجمعين. ولذلك له اثر الله اعلم هداك الإنسان لي كينتاحر مزيان هدا سؤال مهم جدا حتى شي واحد مكينتاحر او كيكون فحالة طبيعية عادية اطلاقا الإنسان سبحان الله
سلف اطره على حب الحياة. فترة فيه طويعة فيه ومحب للحياة والدليل على ذلك ان بنادم عندو داك اللي كيسميوه رد الفعل رد الفعل التلقائي الى نغزاتك شي حاجة كدير هاك
هادي فترة فبنادم الى شفت الحية كتخاف منها اذن كيشوف بنادم الخطر الحقيقي ويتحقق بأنه خطر او واخا يكون خطر وهمي ولكن هو بانلو خطر كيخاف فإذا بنادم يرمي راسو فحافة ويموت
شي حاجة مبقاتش عندو مقادة شي حاجة طاحتلو شي شي شي مسمار فالموطور ديالو مبقاش خدام ولذلك لا ينتحر فعلا الا انسان اللي وصل والعياذ بالله اليأس اليأس واليأس القاتل صفة من صفات الكفر انه لا ييأس من روح الله
ويلا وصل بنادم لهاد اليأس والعياذ بالله كيمرض مكيبقاش طبيعي وينتحر فالله تعالى نهانا عن اليأس لأنه قد يؤدي الى الإنتحار ولا تيأسوا من روح الله لأنه تيأستي تتسد غادي تعمى وما تبقى
تعرف بلي ضرك مني تنفعك بحال بنادم لا قدر الله الله يستر كيتخدر صافي مكيعرف اش كيدير فربي تعالى نهاك عل الحاجة لي تغيب لك العقل ديالك الى شي واحد رمى
راسو فحافة وهو مضروقي شارب المخدرات يمشي لجهنم ما يقولوش اودي راه كان العقل ديالو غايب لا ولكن شكون لي غيب العقل؟ نتا كتقلب عليها تا مشي تشرط المخدرات او غا بعقلك او تيحط راسك فكذلك اليأس راه مخدر من المخدرات
كيأس كيأس تيوصل لدرجة يعني الإنغلاق كيفقد القدرة على التمييز وكيبدا يتصور وهم انه الموت عندو فيها وكيمشي للراحة ديالو هو مشى والعياذ بالله غي للعذاب ولا يكون جاب الله اللي يبصرو وتبصر كيفيق من القلبة كيلقى راسو راه كان غالط غلط كبير فلذلك
عمر المنتحر مكيكونش فحالة طبيعية كتكون حالات يا اخي غريبة بحال داكشي ديال هادوك اليوغا ودوك الهنود وداك التخربيق را داكشي لي منتشر في امريكا بالضبط كاين اشكال متعددة كيتلبسو كيتلبسو بالجن المهم مكتكونش حالات طبيعية بحال دابا الهنود واحد الهندي حرق راسو الشارع العام في نيودله حرق راسو
كيدير العبادة كيكون ملبوس بالشيطان لعنه الله. تنشد فيه العافية ويخرج منو الجن ويخلي باباه يتقطع بها. تا يكون قدام مزيان ويخرج ويخليه. ما كتكونش الحالات الطبيعية باختصار جميع حالات الانتحار مكتكونش حالات طبيعية اطلاقا كتكون حالات غير عادية ماشي طبيعية كيكون بنادم خرج من الطبيعة البشرية ديالو
استشهاد هداك عاود حالة خرى الانسان عاود كترفع الروح لواحد الدرجة كتغلب البدن فكيولي بنادم غلب المآل الاخروي وكيكون عندو يقين بالايمان بانه حرارة الموت والانتقال وداكشي ادوز يعني ببساطة في الحديث لا يجد الشاهد من الموت الا كما يجد احدكم من لسع النحلة او قرص النحلة او كما قال عليه الصلاة والسلام والله اعلم على كل هذا كيكون واحد الاعداد
نفسي معين ايه صحيح كافر كافر غير هو هاد كافر ماكانفهموهش حنا المسلمين ماكانفهموش واش هي كافر كافر يعني بالنسبة للتصنيف الاجتماعي ديالها ماشي هو التصنيف الديني ديالها فالمسيحي كيقول المسلم كافر تا حنا را حنا كفار بالنسبة ليهم
واليهود بالنسبة ليهم حنا كفار وهما بالنسبة لينا حنا كفار الى اخره اش هو الكفر؟ الكفر هو الإنكار هذا هو المعنى ديالو في العربية كفر الشيء غطاه نكرو فهو كفار يكفرون بالله بداكشي لي ورد لينا حنا ويكفرون بمحمد عليه الصلاة والسلام مكيأمنوش بأنه نبي لأنه لا امن بأنه نبي مبقاش كدا
كيتسمى ديك الساعة تا ايلا كان عوج سكايري مخربق كتقولو فاسق متقولوش كافر معندكش الحق مادام اي واحد كيقول لا اله الا الله محمد رسول الله يدير لي بغا راه مسلم معندكش الحق تكفرو نهائيا فاسد
قل فيه اللي بغيت واخا مايديرش اركان الإسلام مادام كيدير وحدة هي لا اله الا الله محمد رسول الله ما يصلي ما يزكي ما يصوم ما يحج ويدير الموبقات كاملين مسلم لا يكفر مسلم الا باحدى ثلاث هادي في القواعد ديال التكفير ان يصرح بالكفر والكنكات
كتقولو الله يربح يعني هو بغاها الله يهنيه ما عندك ما دير لو ان يصرح بالكفر او ان ينكر معلوما من الدين بالضرورة. اش هو الإنكار المعلوم من الدين بالضرورة؟ يقول لك اودي الصلاة ما كايناش في الإسلام. ماشي ما كيصليش. فرق بيناتهم ما كيصليش وكيقول
الصلاة الإسلام فيه الصلاة ولكن مانصليش ماشي كافر ولكن نقولك الصلاة اودي ماكايناش قاع غي نتوما زدتوها ينكرها اه هادا كافر انكار فرق بين والإنكار اذا انكر فهو كافر اذا لم ينكر ولكن هو معكاز كسلان عاجبينو البسالات هداك فاسق صافي متقولوش كبير ان ينكر
معلوم من الدين بالضرورة الثالثة والأخيرة ان يقول قولا او يفعل فعلا لا يؤول الا بالكفر يدير شي هوا ما هضرشي ولكن كي يدير شي بسالات اللي كا تعطيك اليقين بانه كافر
بحالاش مثلا الفعل ديال السحرة الصحرا الصحاح من الشروط ديالهم انهم كيتكرفصو على المصحف يتبولون عليه اعزكم الله ولا يدير فيه شي فضيحة هذا فعل هذا دار واحد واخا يقول لا اله الا الله محمد رسول الله عشرين الف مرة. هذا كافر. ان يفعل فعلا او يقول قولا. لا يؤول الا بالكفر. اما الفعل ديالو
قول شي كلام عاود غليض قدو قداش كيبان لك هاد الكلام هذا ديال الكفار ماشي ديال المسلمين وما عدا ذلك فهو مسلم وان كان فاسقا او عاصيا يعني يدير لي بغا راه مسلم
واحد الحديث سبحان الله العظيم هاد الصباح قريتو. كل الناس فريقان فريق في الجنة وفريق في النار الا امتي فكلهم في الجنة. سبحان الله العظيم. الحديث ولكن ماشي المعنى ديالو زعما راه كلشي في الجنة يدخلو في البداية لا كاين لي غيدوز نهار يومين شهر عام نطلب الله العافية ويعاود يدخل للجنة هذا المعنى ديالو يعني المآل
المآل ديال الأمة الإسلامية فنهاية المطاف كلشي يرجع للجنة تا واحد ما يبقى فجهنم ان شاء الله الرحمان الرحيم السلام عليكم ولكن را غي دقيقة فيها الله ينجينا وينجيكم راه يعني مصيبة وصافي
ان يوما عند ربك كالف صلاة مما تعدون لي دوزو فيها هاد النهار زعما انا دوز فيها خمسمية عام فنهار جهنم الله ينجينا وينجيكم اللي ما تشبه لها نار الدنيا لا من قليل ولا من كثير
يدخلنا للجنة برحمتو ما نشموها ما ندوزو عليها وهما كفار زعما باش نكملك هاد القضية الكفار ولا عندها واحد في الاجتماع يعني ولا عندها معنى قبحي وهي معندهاش معنى قدحي بالضبط هي معنى عندها معنى مفهوم للتصنيف
كفير بحالا قلتلو نصراني بحال بحال لقد كفر الذين قالوا ان الله ثالث ثلاثة هما النصارى اذن كافر يعني واحد الصنف اخر من غير المسلمين كافر ماسبيتوش الى قلتلو السكافيير راك ماكاتسبوش
ماشي معنى كتسبو ولا شي حاجة مع الأسف المفاهيم الدينية بزاف يعني عدم التداول ديالها خلاها اما تحرفت بدات مشوهة او انها مبقاتش عندها معنى مزيان بحال هاد دابا المصريين نايضة عندهم واحد الضجة كبيرة علاش؟ لأنهم كاين بعضهم اللي كينادي باش يعني يتكلموا مع النصارى ديالهم بأنهم هلو ذمة هم النصارى واليهود
المجتمع الإسلامي اهل ذمة هاد اهل ذمة كتجي زعما عندهم شي حاجة اللي قبيحة هادو كالو الذمة وهي ماشي قبيحة بالعكس بالعكس تماما يعني عندها معنى مخير كاع يعني حنا
المغاربة عندنا ديك الذمة عندها معنى ايجابي المصريين لا الذمة كتقول هادي على مذمتي هادي هي زعما راني ضامنها هادوك اهل الذمة راهم مضمونين تا واحد ما يمسهم راه المسلمين اللي قاسهم اللي قتلوهم اللي سرق لهم شي حاجة يعني عبارة ديال التكريم والتعزيز والحماية والكفر المهم ما دايراش لك مثال بأن
عدم التداول ديالها واما تداولت بواحد الشكل او مبقاتش كتداول تا ولات يعني المعنى ديالها مشى فخطرة ولا تحرر ف المعنى ديالها كفر تصنيف من كفر كفر والله اعلم وبينهم الشرفا من التركة فقد كفر هذا الترك لا لا ما اولو الحديث قالو اودي من تركها فقد كفر اي شاب الكفار في
ماشي كفر عقيدة هذا اجماع بين الأئمة كاملين ابو حنيفة ومالك والشافعي واحمد بن حنبل على عدم تكفير تارك الصلاة فيها نقاش طويل وكاين بعض هاد الزمان دابا لي يكفرو تارك الصلاة وكيفهمو غير الحرفية ديال الحديث مكيفهموش المقصد الشرعي
هذا مخالف لأصول التكفير. والله اعلم. الزكاة ا سيدي العلماء درسوا واش تعطى ليهودي ولا ما تعطاش اليهودي؟ فما بالك المسلم؟ لا اطلاقا. الله تعالى الفقرا والمساكين ما قلتش المسلمين اطلاقا العاملين عليها المؤلفات قلوب شكون هما المؤلفات قلوبهم؟ المؤلفات قلوبهم هو لي عاد سلمو باقين واقيلا
باقين باغين يرجعوا للكفر ديالهم يعني الدين ديالهم غير شوية هادوك هما المؤلفات النبي صلى الله عليه وسلم كان كيدور معاهم باش يبقاو مسلمين يعني هدا مسلم لارب وكتعطالو الزكا لا بالعكس تماما منطق الدين كلو ضد
الكلام هذا عطى الزكا لأي واحد كيقول لا اله الا الله محمد رسول الله زين ما مزيانش اللهم سمحلي ايلا نتا كتعرفو كتعرفو مزيان بأنه انسان غادي تعطيه دوك الفلوس وغادي يصرفهم في الباطل والحرام والمنكر ماتعطيهمش
واحد السكايري ما فيه ما يتشاف عطيهم لوليداتهم ما تعطيهملوش ولكن ايلا ما عارف حد غمض عينيك وعطي في سبيل الله ما فيها غير الخير ولايني شاد الدين احد الا غلبه
المغضوب عليهم ولا الضالين ايوا اسيدي هادي مسألة كترجع للتاريخ ديال اليهودية وتاريخ النصرانية ماشي لدابا معندهاش علاقة بدبا دابا عندها علاقة بدابا متافقين ولكن باعتبار ان هاد العصر هادا هو امتداد للأصل ديال اليهودية والأصل ديال النصرانية اليهود كانوا كيشوفوا ايات الله تعالى وكينكروها
كيتعاندو مع ربي تعالى. يعرفون الحق معرفة اليقين وينكروه. سيدنا موسى قالهم دبحو بقرة عارفين بأن الله تعالى قالهم دبحو بقرة قالوا لو كيدايرة قال لهم اودي راه ما صغيرة ما كبيرة عاود قالوا لو اللون ديالها قال لهم اودي راه اللون ديالها صفر ناصح عاود قالوا لو كيدايرة بقاو
حنينو ربي جعلك يزيد يمحنهم فكانو كيديرو الحيلة مع الله تعالى كانوا خبتا قالهم متصيدوش نهار السبت رماو الشباك نهار الجمعة كيجمعوهم نهار الحد كيصدقو مصيدين نهار السبت كيديرو الحيلة مع الله بحالا الله ماكيشوفش سبحانه وتعالى غير هاد ليامات شي يومين هادي شفت في التلفزيون واحد حاخام كبير ديال ليهود ديال هاد الزمان اصلو قالك عراقي
كلهم ان الله تعالى الله تعالى راه ندم لي خلق العرب. وا شوفي هداك الويل هداك الخنزير. جايبينو فديك الهم الاداعة ديال الجزيرة مع الاسف. قالك الله تعالى ندم ملي خلق عرب ورا كيتأسف انه خلق العرب. تمنى تمنى بهاد العبارة انه ما خلقوش. تمنى لو لم يخلقهم
الله جعلها كيندم عليها فهادو سبحانه وتعالى زعما بحالا غلط ملي خلق العرب. يهود يهود يعني مجرمين ولاد الحرام زعما ولذلك غضب الله عليه ولعنهم ثم كانوا كيقتلو الأنبياء دياولهم عدد ديال الأنبياء قتلو اليهود مقتلوش المسيح طبعا بغاو يقتلوه ولكن مشدوهش شدو واحد اخر شبه ليهم قتلوه ولكن قتلو زكريا النبي قتلو
قتلو يحيى قتلو يونس بن متة ايه قتلوه فنهاية المطاف قتلوه عداد ديال الأنبياء وتقتلون النبيئين بغير الحق قتلوا انبياء بزاف فالجرائم ديالهم ما عندها اعداد ولا حساب فإذا هذا الأصل ديال الغضب غضب الله تعالى غضب عليهم بكري من النشأة
وامتد الغضب الى الان ما عندوش علاقة بهاد العصر بمعنى انه ماشي عاد دابا داكشي امتداد قديم والنصارى تلفوا هداكشي هادي هي المعنى ديال ضلو ولكن ماشي معندها دباد هوما ضالين دبا ولكن البدية بكري تلفو لأنه المسيح عليه السلام سيدنا عيسى جاب ليهم الإنجيل لي هو كتاب الله
الله ديال ديك الزمان وقراه لهم ولكن وهداكشي من قدر الله عز وجل الصحابة دياولو دياول سيدنا عيسى لي كيتسماو الحواريين هاديك الإنجيل وكانت ديك الساعة الوسائل ديال الكتابة ماشي بحال الزمن لي جا من بعد ولكن النقل ديالهم مكانش مضبوط مزيان كانوا كينقلو الكلام
بمعنى ماشي بالحرف ترفع المسيح عليه السلام الى السماء رفعوا الله تعالى والنصارى تلفوا كيقلبوا على الانجيل ما لقاوه لقاوه هادا عندو انجيل فشكل وهاد الحواري يعني صحابي عندو انجيل فشكل هدا عندو انجيل فشكل كل واحد عندو انجيل فشكل ولاو كيقراو وكيزيدو من راسهم كيقرا كيزيد من راسو
وتلفوا فظلوا واضلوا تلفوا ولذلك سبحان الله العظيم لما كتجيب الدعوة الاسلامية فهاد الزمان ليهود مكيسلموش الا على الندود الشديد جدا والنصارى فكتير من الأحوال كيسلمو لأن النصراني غي تالف ايلا عرف الحق وعرفو مزيان فغالب الأحوال
الله تعالى الا الى ربي تعالى كتب عليه الكفر كيبقى فالكفر ديالو والله اعلم سبحانك اللهم وبحمدك نشهد ان لا اله الا انت نستغفرك ونتوب اليك عملنا سوءا وظلمنا انفسنا فاغفر لنا فانه لا يغفر الذنوب الا انت
سبحان ربك رب العزة عما يصفون وسلام على المرسلين والحمد لله